Živý plot

Živý plot je umelo vysadená a udržovaná hustá rada krov, ktorá slúži ako oddeľovacia bariéra. Doplňuje alebo nahradzuje bežný plot, môže tiež slúžiť len ako dekoračný prvok. Živé ploty boli a sú obľúbeným doplnkom veľkých záhrad. Používajú sa tiež ako protiprachová a protihluková bariéra. Variant zo vždyzelených rastlín poskytuje záhrade ochranu pred nečakanými jarnými a jesennými mrazmi. Živý plot neustále dorastá a je preto potreba ho pravidelne strihať do požadovaného tvaru.

 Výber a tvarovanie drevín pre živý plot v závislosti na kompozícii 
Pri vysadzovaní krycích stien sa postupuje odlišne v záhradách voľne riešených (anglický park) a v záhradách pravidelných (francúzska záhrada). V nepravidelných záhradách sa buď vysadzu­jú krycie steny tak, aby netvorili súvislú stenu, alebo sa k tejto stene predsadzujú ešte iné dreviny, ktoré by narušili pravidelný tvar línie. Pre tento účel možno ako predsadbu použiť nielen nižšie, alebo odlišne vyfarbené ihličnany, ale aj kvitnúce, stálozelené alebo opadavé dreviny a na veľkých plochách listnáče. V pravidelných záhradách sa vysadzujú krycie steny v súvislých a obyčajne priamočiarych líniách, ktoré možno tvarovať rezom, aby bol efekt výraznejší.

Pri nedostatku miesta je lepšie zvoliť pre živé ploty druhy a odrody stĺpovitého alebo úzko kužeľovitého tvaru. Živé ploty a steny alebo aj súvislejšie ihlična­té porasty majú vhodnejšie podmienky rastu, ak sú založené v se­verojužnom smere. Táto expozícia im poskytuje lepší svetelný pô­žitok, čo sa prejaví zvýšenou životnosťou aj kvalitou olistenia a zavetvenia.

 Príklady drevín pre živé ploty 
 Príklady ihličnatých drevín pre živé ploty 
 Smrek obyčajný (Picea abies) – vhodný, ale len v oblastiach, kde nie sú exhaláty. Pravidelný rez je nevyhnutný.
 Tuja západná (Thuja occidentalis) –  rastie pomerne rýchlo a je dobre tvarovateľná. Drevinu pravidelne napadá roztočec, dôležité je zvoliť vhodný kultivar.
 Borievka (Juniperus) - vhodné kultivary borievky čínskej, trpí hubovými chorobami.
 Tis (Taxus) - vhodný aj do tieňov, nenáročný ihličnan, výborná regeneračná schopnosť. Nevhodný do záhrad, kde sa pohybujú deti alebo hospodárske zvieratá – ihličie a semená sú jedovaté.

 Dreviny pre tvarované živé ploty podľa výšky 
 Tvarované živé ploty, výška do 60 cm:
 cypruštek hrachonosný (Chamaecyparis pisifera) - 'Nana', 'Squarosa' a 'Squarosa Aurea'
 borievka virgínska (Juniperus virginiana) - 'Glo­bosa'
 smrek - smrek obyčajný (Picea abies) - 'Nidiformis', 'Pygmaea' a 'Pumila Nigra'
 smrek - smrek biely (Picea glauca) - 'Echiniformis'
 tis - tis obyčajný (Taxus baccata) - 'Adpressa' 'Repandens' a 'Repandens Aurea'
 tuja západná (Thuja occidentalis) - 'Globosa' a 'Recurva Nana'
 tujovka japonská (Thujopsis dolabrata) - 'Nana'
 cypruštek Lawsonov (Chamaecyparis lawsoniana) - 'Minima'

 Tvarované živé ploty vysoké od 60 do 100 cm:
 cypruštek hrachonosný (Chamaecyparis pisifera) - 'Squarrosa' a 'Squarrosa Aurea'
 smrek - smrek obyčajný (Picea abies)
 borievka čínska (Juniperus chinensis) - 'Pfitzeriana Compacta'
 tuja západná (Thuja occidentalis) - 'Globosa', 'Ohlendorfii', 'Rheingolď a 'Woodwardii'
 tis - tis obyčajný (Taxus baccata) - 'Adpres­sa' a 'Fastigiata'
 tis - (Taxus x media) - 'Hicksii', Hillii'

 Tvarované živé ploty vysoké od 100 do 150 cm:
 cypruštek hrachonosný (Chamaecypa­ris pisifera) - 'Plumosa'
 smrek - smrek obyčajný (Picea abies)
 tis - tis obyčajný (Taxus baccata) - 'Erecta'
 tis - (Taxus x media) - 'Hicksii'
 tuja západná (Thuja occidentalis) - 'Wareana'

 Tvarované živé ploty vysoké od 150 do 200 cm:
 cypruštek hrachonosný (Chamaecypa­ris pisifera) - 'Plumosa'
 cypruštek Lawsonov (Chamaecypa­ris lawsoniana) - 'Alumii'
 borievka čínska (Juniperus chinesis) - 'Neaboriensis', 'Obelisk'
 borievka virgínska (Juniperus virginiana)
 tis - tis obyčajný (Taxus baccata)
 tuja západná (Thuja occidentalis)

 Tvarované živé ploty a steny vysoké nad 200 cm:
 borievka čínska (Juniperus chinensis)
 borievka virgínska (Juniperus virginiana)
 tuja západná (Thuja occidentalis) - 'Columna', 'Malonya­na'
 tuja riasnatá (Thuja plicata)
 tis - tis obyčajný (Taxus baccata)

Pri dobrých stanovištných podmienkach a dostatku prostriedkov možno použiť aj ďalšie druhy a odrody, napríklad smrek omorikový (Picea omorika), smrek pichľavý (Picea pungens, Picea pungens - 'Globosa'). Niektoré druhy sa používajú obmedzene pre náročnejšiu techniku tvarovania (smrekovec opadavý (Larix decidua), borovica horská (Pinus mugo)). Spoľahlivo možno zmladiť len živé ploty a steny z tisu (hlavne tis obyčajný (Taxus baccata)).

 Príklady listnatých drevín pre živé ploty 
náhľad|Živý plot, na ktorého výsadbu bol použitý buk
 Dráče - napríklad dráč Thunbergov pre pekné ostnaté živé ploty, opadavé a oceňované v zime. Vhodné vybrať si farebný kultivar.
 Hrab - hrab obyčajný (Carpinus betulus) vhodný pre živé ploty, dokáže vytvárať jemné ornamenty, možnosť rezať v ľubovolnej výške. Má sviežu farba, poloopadavý, nutný dostatok vlahy.
 Buk - u nás buk lesný (Fagus sylvatica), veľmi prirodzene pôsobiaci, poloopadavý, aj pre vysoké živé ploty, nutno silno rezať
 Krušpán vždyzelený (Buxus sempervirens) - stálozelený, vhodný aj pre prísne tvary
 Slivka čerešňoplodá (Prunus cerasifera 'Nigra') - červené listy. Opadavý.
 Vtáči zob obyčajný (Ligustrum vulgare) a Vtáčí zob vajcolistý (Ligustrum ovalifolium) - možno využiť farebné kultivary
 Tavoľníky  – Spirea VanHouttei a Spirea bumalda – kvitnúce opadavé živé ploty, Spirea VanHouttei sa tvaruje lepšie ako iné kry.

Pre rozvolnené, málokedy rezané živé ploty sú vhodné napríklad:
 Weigela – kvitne
 Orgován – elegantná tmavá farba – cenné súkvetie
 Zlatovka – cenné súkvetie
 Drieňe s farebnými listami – nenáročné, zelené druhy majú cenené jesenné sfarbenie

 Literatúra 

 Iné projekty 

 Externé odkazy 
 Prehľadný popis opadavých aj stále zelených živých plotov 

 Zdroj 


Kategória:Záhradníctvo
Kategória:Ploty